In nomine Domini, amen. Hoc est exemplum cujusdam littere apostolice sub nostra bulla et filo secreto bullate, tenorem hujusmodi continentis: Pascalis episcopus, servus servorum Dei, dilecto in Christo filio Odoni, priori monasterii Sancte Marie quod de Caritate dicitur, et ejus fratribus, salutem et apostolicam benedictionem. Ad hoc in apostolice sedis regimen, Domino disponente, promoti, conspicimus ut ipso prestante, religionem augere et ejus servis tuicionem debeamus impendere. Igitur pro beate Marie semper virginis reverencia et tam pro vestra spectabili religione quam pro venerabilis fratris nostri Hugonis Cluniacensis abbatis dilectione, ad cujus curam ex Cluniacensis cenobii jure locus vester pertinet, vestris, o filii in Christo karissimi, petitionibus non difficulter accomodamus effectum. Predecessoris siquidem nostri, sancte memorie Urbani secundi, vestigiis insistentes, tam vos quam monasterium vestrum sedis apostolice auctoritate munimus, quod videlicet monasterium, eodem venerabili fratre Hugone rogante, Nos currente indictione quinta decima, auctore Deo, nostris manibus consecravimus. Statuimus itaque ut quecunque hodie idem cenobium juste possidet, sive in futurum juste atque canonice poterit adipisci, firma vobis vestrisque successoribus et illibata permaneant. In quibus hec propriis nominibus duximus exprimenda, in Altissiodorensi episcopatu: ecclesiam de Cona, de Aona, de Beluciaco, ecclesiam Sancti Luppi, Sancti Petri de Boniaco cum ipsa villa. In episcopatu Senonensi ecclesiam de Cavanas, ecclesiam de Brenta, de Monteboio, de Castellione, de Diciaco, de Contencione, de Venetleio, ecclesiam de Cruce, Sancti Sidronii, Sancti Ionii, ecclesias de Joviniaco et in suburbio ecclesiam Sancte Marie. In episcopatu Bituricensi, ecclesiam de Cenconio cum burgo de Monastellione, cum burgo de Orolio. Item de Orolio, de Birreto, capellam de Montefalconis, de Valeniaco, de Fontiniaco castro, de Nerunda, de Ulmeriaco, de Coola Sancti Sulpicii juxta pontem Ligeris, Sancte Montane, Sancti Celsi. In Aurelianensi episcopatu: ecclesiam de Orolio, Sancti Laurencii in suburbio. In Nivernensi episcopatu: ecclesiam de Jalliaco, de Colungiis, de Bisca, ecclesiam Sancti Honorati, Sancti Sulpitii, sancti Victoris in suburbio. In episcopatu Eduensi: ecclesias de Rocca, de Monte Ausberti cum villa de Lameneia, de Viverio in suburbio, ecclesiam Sancti Rozzi. In meldensi episcopatu: ecclesiam de Rodolio. In Trecensi episcopatu, ecclesias de Sedana Sancti Justi. In Belvacensi, ecclesiam Sancti Christofori de Araciis cum appenditiis suis. In Suessionensi, ecclesiam de Brena foris castrum, de Villeriis, de Monte Maura. In Carnotensi, ecclesiam Sancti Salvatoris in suburbio. In Rotomagensi ecclesiam de Longavilla. In Anglica terra ecclesiam Sancti Salvatoris de Bermundisia, de Naantona, de Pontefracto, ecclesiam Sancte Milburgis cum universis possessionibus et appenditiis suis. Preterea decernimus, etc... Datum apud monasterium Dolense, per manum Equicii, agentis vices Cancellarii, XVIIº kalendas aprilis, indictione XV. Incarnationis Dominice anno millesimo centesimo sexto, pontificatus autem domini Pascalis secundi, pape, octavo. Data autem hujus exempli est anno Domini millesimo ducentesimo nonagesimo sexto. (Bibl. nat., chartes de Cluni 2274, nº 1.)